|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 43 48  ounz@vojvodinа.gov.rs | |
|  | SZÁM: 000147475 2024 09427 001 000 000 001 | DÁTUM: 2024. április 11. |

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más rendelet, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 5. bekezdése és 24. szakaszának 2. bekezdése, Vajdaság AT 2024. évi költségvetéséről szóló tartományi képviselőházi rendelet (VAT Hivatalos Lapja, 45/2023. szám) 11. szakasza, 23. szakaszának 1. és 4. bekezdései, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi általános és középiskolai oktatási és nevelési programok és projektek finanszírozására és társfinanszírozására történő odaítéléséről szóló szabályzat (VAT Hivatalos Lapja, 7/2023. és 5/2024. szám) 12. szakasza alapján, az alap- és középfokú oktatás színvonalának emelését célzó – a Vajdaság autonóm tartományi általános és középiskolai diákok biztonságát népszerűsítő és előmozdító – programok és projektek 2024. évi finanszírozására és társfinanszírozására vonatkozó lefolytatott Pályázat (VAT Hivatalos Lapja, 7/2024. szám) szerint, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**HATÁROZATOT  
hoz**

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI ‒ NEMZETI KÖZÖSSÉGI TITKÁRSÁGNAK AZ ALAP- ÉS KÖZÉPFOKÚ OKTATÁS SZÍNVONALÁNAK EMELÉSÉT CÉLZÓ – A VAJDASÁG AUTONÓM TARTOMÁNYI ÁLTALÁNOS ÉS KÖZÉPISKOLAI DIÁKOK BIZTONSÁGÁT NÉPSZERŰSÍTŐ ÉS ELŐMOZDÍTÓ – PROGRAMOK ÉS PROJEKTEK 2024. ÉVI FINANSZÍROZÁSÁRA ÉS TÁRSFINANSZÍROZÁSÁRA ODAÍTÉLENDŐ KÖLTSÉGVETÉSI ESZKÖZEINEK FELOSZTÁSÁRÓL**

**I.**

A jelen határozat meghatározza a Tartományi Oktatási, Jogalkotási, Közigazgatási és Nemzeti Kisebbségi ‒ Nemzeti Közösségi Titkárság költségvetési eszközeinek felosztását, éspedig az alap- és középfokú oktatás színvonalának emelését célzó – a Vajdaság autonóm tartományi általános és középiskolai diákok biztonságát népszerűsítő és előmozdító – programok és projektek 2024. évi finanszírozására és társfinanszírozására meghirdetett 000140083 2024 09427 001 001 000 001-es számú, 2024. január 25-ei keltezésű pályázat (a továbbiakban: Pályázat) alapján.

**II.**

A Pályázattal a jelen határozat I. pontjában foglalt rendeltetésre **összesen 5.000.000,00 dinár összeg** **került elkülönítésre**, éspedig:

* az alapfokú nevelési és oktatási intézmények részére - összesen 3.500.000,00 dinár;
* a középfokú nevelési és oktatási intézmények részére - összesen 1.500.000,00 dinár.

Az eszközöket a Szerb Köztársaság, az autonóm tartomány, illetve a helyi önkormányzatok által alapított, Vajdaság Autonóm Tartomány területén működő alap- és középfokú oktatási és nevelési intézményeknek (a továbbiakban: felhasználók) kell odaítélni.

**III.**

A jelen határozat II. pontjában foglalt eszközök Vajdaság Autonóm Tartomány területén székhellyel rendelkező intézmények szerinti elosztását a határozat melléklete tartalmazza és annak szerves részét képezi (1. Táblázat és 2. Táblázat).

**IV.**

A jelen határozat II. pontjában foglalt eszközök a Vajdaság Autonóm Tartomány 2024. évi költségvetéséről szóló tartományi képviselőházi rendeletben (VAT Hivatalos Lapja, 45/2023. szám) a 06 Rovatrend - Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 2003 Program – Alapfokú oktatás, 1004 Programtevékenység – Alapfokú oktatás színvonalának emelése, 910 Funkcionális felosztás - Iskoláskor előtti és alapfokú nevelés és oktatás, 01 00 Finanszírozási forrás – Általános költségvetési bevételek, 4631 Közgazdasági besorolás – Folyó átutalások a hatalom egyéb szintjeinek, 2004 Program – Középfokú oktatás, 1002 Programtevékenység – Középfokú oktatás színvonalának emelése, 920 Funkcionális felosztás - Középfokú oktatás, 01 00 Finanszírozási forrás – Általános költségvetési bevételek és 4631 Közgazdasági besorolás – Folyó átutalások a hatalom egyéb szintjeinek keretében kerültek meghatározásra, a felhasználók részére pedig Vajdaság AT költségvetésébe beáramló eszközökkel, illetve a költségvetés fizetőképességének lehetőségeivel összhangban kerülnek átutalásra.

**V.**

A jelen határozattal megállapított eszközök felosztásáról a Titkárság **a felhasználókat tájékoztatja**.

**VI.**

A Titkárság a felhasználókkal szembeni kötelezettségét **írásos szerződés alapján** vállalja.

**VII.**

A jelen határozat végleges és ellene jogorvoslat nem nyújtható be.

**VIII.**

A jelen határozat végrehajtásáért a Titkárság Anyagi és Pénzügyi Teendők Főosztálya a felelős.

**A határozatot megküldeni:**

1. a Titkárság Anyagi és Pénzügyi Teendők Főosztályának,
2. Levéltárnak.

**Szakállas Zsolt**

**TARTOMÁNYI TITKÁR**